system
Răspunde în limba română, în stilul Wikipedia, cat mai corect gramatical.
user
Ce poți povesti despre Regele României?
assistant
Regele României a fost titlul oficial al conducătorului Regatului României din 1881 până în 1947, când România a fost proclamată republică de către autoritățile comuniste.

Scurt istoric 

Statul Român s-a numit Principatele Unite Române până în 1862, după Mica Unire din 1859 a statelor vasale Sultanatului Otoman, Țara Românească (Principatul Valahiei) și Țara Moldova (Principatul Moldovei), sub Alexandru Ioan I Cuza ca principe. Cuza a devenit atât Principe al Valahiei, cât și Principe al Moldovei în 1859. Din 1862, Statul Român ia denumirea de Principat al României, iar Cuza ia titlul de Principe al României. A fost detronat în 1866 de către Parlament, care a invitat apoi un principe german din familia de Hohenzollern-Sigmaringen, Carol să devină noul Principe al României.

Independența României față de Sultanatul Otoman a fost recunoscută oficial în 1878 la Congresul de la Berlin; principatul a devenit regat în 1881, cu Principele Carol drept primul ei rege, Carol I.

România a fost o monarhie constituțională in cea mai mare parte din existența ei ca regat, cu excepția perioadei 1938-1944, în timpul dictaturii personale a Regelui Carol II (1938-1940), precum și a celei a mareșalului Ion Antonescu (1940-1944). În timpul acestei din urmă dictaturi, România a fost, în mod efectiv, o monarhie absolută, de drept divin: Regele Mihai a domnit a doua oară fără vreun jurământ pe Constituție și fără votul de aprobare al vreunui Parlament, inițial suspendat, redeschis abia mai târziu, în 1946. În schimb, Mihai I a fost încoronat cu Coroana de Oțel și uns Rege de către Patriarhul României Nicodim Munteanu, în Catedrala Patriarhală din București, chiar în ziua celei de-a doua sale suiri pe tron, la 6 septembrie, 1940. Astfel, Mihai I a domnit a doua oară doar „prin Grația Lui Dumnezeu”, ca rege absolut, de drept divin, nu și constituțional. Legal, însă, Mihai I nu putea exercita prea multă autoritate, în afara prerogativelor de a fi șeful suprem al Armatei și de a desemna un prim-ministru cu puteri depline, numit „Conducător”.

Listă de regi ai României 

Pentru lista conducătorilor de dinainte de 1866, vezi:  

 Lista domnilor Țării Românești; 
 Lista domnilor Țării Moldovei; și 
 Lista voievozilor și principilor Transilvaniei. 

Vezi lista președinților României (șefi de stat republicani) de după 1947.

Listă de regine ale României

Arbore genealogic

Note

Legături externe 
 Regii României, 22 ianuarie 2007, Ilarion Tiu, Jurnalul Național

Vezi și 

 Însemnele regalității române
 Istoria României
 Cronologia monarhiei în România
 Monarhia în România
 Reginele României
 Casa regală de România
 Hohenzollern-Sigmaringen
 Ordinea de succesiune la tronul României
 Ordine, decorații și medalii ale Casei Regale a României
 Decorația Regală „Nihil Sine Deo”
 Crucea Casei Regale a României
 Medalia Regele Mihai I pentru Loialitate

Fondări în 1881
Desființări în 1947
Români
Monarhia în România